Τεχνικές προδιαγραφές για εξωσυμβατική προμήθεια
του είδους «Κοτόπουλο νωπό φιλέτο στήθος»



Ι. Οι ανάγκες του Νοσοκομείου στο ανωτέρω είδος ορίζονται ως ακολούθως:

· Κοτόπουλο νωπό φιλέτο στήθος:  τεμαχισμένα στήθη (φιλέτο στήθους) νωπά, βάρους τεμαχίων 500-600g, άνευ οστού.
Εφεξής τα ανωτέρω θα αναφέρονται ως «προϊόντα».


	Σύμφωνα με τον Κανονισμό  (ΕΚ)  1234/2007 (Παράρτημα XIV), ορίζονται: 
ως «κρέας πουλερικών»: κρέας πουλερικών, κατάλληλο για ανθρώπινη κατανάλωση, το οποίο δεν έχει υποστεί άλλη επεξεργασία πλην της επεξεργασίας με ψύχος, και 

	
	ως «νωπό κρέας πουλερικών»: κρέας πουλερικών, το οποίο δεν έχει σκληρυνθεί με τη διαδικασία ψύχους και το οποίο πρέπει να διατηρείται συνεχώς σε θερμοκρασία όχι χαμηλότερη από - 2 oC και όχι υψηλότερη από 4 oC.



Τα προϊόντα θα πρέπει να ταξινομούνται στην κατηγορία Α, σύμφωνα με τους όρους της παρ. 2, άρθρου 7 του Κανονισμού (ΕΚ) 543/2008 και τις διατάξεις του Κανονισμού (ΕΕ) 1308/2013.

Τα προϊόντα θα πρέπει να προέρχονται από νωπά ολόκληρα κοτόπουλα, κατηγορίας Α, τύπου 65%, αερόψυκτα, βάρους των 1200 gr – 1300 gr, απόλυτα υγιή, φυλών κρεατοπαραγωγής και των δύο γενών, καλά ανεπτυγμένα, ηλικίας μέχρι τριών (3) μηνών (Broiler). 
Οι ακόλουθες απαιτήσεις έχουν επίσης εφαρμογή στα πουλερικά προέλευσης:

· Να έχουν εκτραφεί με 100% φυτική διατροφή, η οποία να πιστοποιείται από Κρατικό φορέα (AGROCERT).      
· Να μην έχουν υποστεί οποιαδήποτε επεξεργασία, ακτινοβολία ή επεξεργασία με ιονίζουσες ή υπεριώδεις ακτίνες ή επίδραση λευκαντικών ουσιών που δίνουν τεχνητό χρωματισμό ή γεύση. Να μην έχουν υποστεί επεξεργασία χρωστικές φυσικές ή τεχνητές, με αντιβιοτικά, με συντηρητικές ή άλλες ουσίες που να αποσκοπεί στην εξασφάλιση της συντήρησης.
· Να έχουν υποβληθεί σε υγειονομική επιθεώρηση πριν την σφαγή και τα οποία κρίθηκαν κατάλληλα προς σφαγή για την εμπορία κρέατος πουλερικών.
· Να έχουν υποστεί κρεοσκοπικό έλεγχο μετά την σφαγή και έχουν κριθεί  κατάλληλα για ανθρώπινη κατανάλωση. 
· Μετά την σφαγή δεν θα πρέπει να έχουν μυκητιάσεις και αλλοιώσεις, μή φυσιολογική οσμή ή χρώμα, κακοήθεις ή πολλαπλούς όγκους.
· Να πληρούν τους όρους υγιεινής και καταλληλότητας για το κρέας πουλερικών σύμφωνα με τον Κανονισμό (ΕΚ) 1177/2006 και (ΕΚ) 2160/2003 όσον αφορά τις απαιτήσεις για τη χρησιμοποίηση ειδικών μεθόδων ελέγχου στο πλαίσιο των εθνικών προγραμμάτων για τον έλεγχο της σαλμονέλας στα πουλερικά.
· Να μην περιέχουν επιβλαβείς ουσίες προερχόμενες από την διατροφή των ζώων ή άλλες ουσίες εξωγενούς προελεύσεως όπως οιστρογόνα, αντιβιοτικά και θυρεοστατικά και γενικά απουσία κτηνιατρικών και αυξητικών παραγόντων.

Η παραγωγή των προϊόντων πρέπει να είναι σε συμμόρφωση με τις απαιτήσεις της οικείας νομοθεσίας (Καν. 852/2004, 853/2004) και των όρων εμπορίας κρέατος πουλερικών (Καν. 543/2008, 1308/2013).

Ιδιαιτέρως επισημαίνεται ότι τα προϊόντα θα πρέπει να είναι νωπά, διατηρημένα σε θερμοκρασία ψύξης (όχι κατάψυξης).

Για όλα τα νωπά πουλερικά και προϊόντα πουλερικών, θα πρέπει να τηρούνται οι όροι των άρθρων 88, 88(1) και 89 του Κώδικα Τροφίμων, Ποτών και Λοιπών Αντικειμένων Κοινής Χρήσεως και των εκάστοτε Υγειονομικών, Κτηνιατρικών και Κοινοτικών διατάξεων. 


Χαρακτηριστικά ασφάλειας προϊόντων

Τα προϊόντα θα πρέπει να συμμορφώνονται με τις διατάξεις της Ενωσιακής νομοθεσίας ως προς τα μικροβιολογικά κριτήρια ασφάλειας (Καν. 1086/2011, Καν. 1495/2017) και περι καταλοίπων κτηνιατρικών φαρμάκων και αντιμικροβιακών παραγόντων (Καν. 37/2010) και επιμολυντών (Καν. 1881/2006).

Ο ανάδοχος θα πρέπει να προσκομίζει τα αποτελέσματα των μικροβιολογικών και χημικών αναλύσεων των προϊόντων, που πραγματοποιεί στα πλαίσια του εφαρμοζόμενου Συστήματος Διαχείρισης Ασφάλειας Τροφίμων, κάθε φορά που αυτό ζητείται από την αναθέτουσα αρχή.


Συσκευασία και Επισήμανση

Τα προϊόντα θα παραδίδονται συσκευασμένα σε: (i) πρώτη συσκευασία, κατά προτίμηση VACUM, όχι σκαφάκι, και σε (ii) δεύτερη συσκευασία, ήτοι, χαρτοκιβώτια. Οι συσκευασίες θα είναι κατάλληλες για τρόφιμα, εξασφαλίζοντας την προστασία του προϊόντος από το εξωτερικό περιβάλλον, και θα φέρουν ετικέτα οπου θα αναγράφεται ο κωδικός αριθμός έγκρισης Ε.Ε. του σφαγείου ή του τυποποιητηρίου, η θερμοκρασία συντήρησης, η ημερομηνία σφαγής, η ημερομηνία λήξης και το βάρος. 

Στην επισήμανση των προϊόντων θα παρέχονται οι υποχρεωτικές πληροφορίες σύμφωνα με τις διατάξεις της Ενωσιακής (Καν. 1169/2011, Καν. 1337/2013) και εθνικής νομοθεσίας.


Ημερομηνίες σφαγής και παράδοσης 

Η ημερομηνία παράδοσης θα πρέπει να απέχει έως 2 ημέρες από την ημερομηνία σφαγής (κατά προτίμηση να είναι η επομένη της ημερομηνίας σφαγής) και σε κάθε περίπτωση να βρίσκεται εντός του πρώτου τετάρτου του χρόνου συνολικής διατηρησιμότητας των προϊόντων. 

Τα προϊόντα θα πρέπει να προέρχονται από πτηνοσφαγείο με αριθμό έγκρισης από την αρμόδια Κτηνιατρική Υπηρεσία και ισχύον Πιστοποιητικό περί εφαρμογής Συστήματος Διαχείρισης Ασφάλειας Τροφίμων σύμφωνα με τις απαιτήσεις του προτύπου ISO 22000:2018 ή 22000:2005 ή άλλου ευρωπαϊκού ή διεθνούς προτύπου για την ασφάλεια τροφίμων και τους οργανισμούς της αλυσίδας τροφίμων. 

Τα σφαγεία και τεμαχιστήρια και οι αυτόνομες ψυκτικές εγκαταστάσεις πρέπει να διαθέτουν άδεια λειτουργίας και αριθμό έγκρισης σύμφωνα με τις απαιτήσεις του Π.Δ.79/2007, όπως τροποποιήθηκε με το άρθρο 122 του Νόμου 4472/2017.

Σε περίπτωση εισαγωγής νωπών πουλερικών από τρίτη χώρα πρέπει να προέρχονται από εγκαταστάσεις που περιλαμβάνονται στον κατάλογο εγκαταστάσεων από τρίτες χώρες, εγκεκριμένων για να εξάγουν τα προϊόντα τους σε χώρες της ΕΕ, και να συνοδεύονται από Υγειονομικό πιστοποιητικό (στην Ελληνική γλώσσα), όπως ορίζεται από το Π.Δ.420/1993, Π.Δ.291/1996  και  Π.Δ.119/1997(Α108.







ΙΙ. Συμφωνία με την παρούσα προδιαγραφή

Οι οικονομικοί φορείς, που υποβάλουν προσφορά, θα πρέπει να επισυνάψουν:

1. Υπεύθυνη Δήλωση, σύμφωνα με την οποία το προσφερόμενο προϊόν πληροί τις απαιτήσεις της παρούσας προδιαγραφής

2. Έγγραφο περιγραφής και τεχνικών προδιαγραφών του προσφερόμενου προϊόντος.



ΙΙΙ. Συμμόρφωση με τις απαιτήσεις ασφάλειας τροφίμων

Για την τεκμηρίωση της συμμόρφωσης με τις απαιτήσεις ασφάλειας τροφίμων, οι οικονομικοί φορείς, που υποβάλουν προσφορά, θα πρέπει να επισυνάψουν:

1. Την κατάλληλη και προβλεπόμενη, για το πεδίο δραστηριοποίησης της επιχείρησης, Άδεια λειτουργίας, χορηγηθείσα από την αρμόδια Υπηρεσία. Σε περίπτωση που ο συμμετέχων έχει την έδρα του εκτός Νομού Αττικής, απαιτείται και η άδεια λειτουργίας του υποκαταστήματός του στον Νομό Αττικής, εφόσον αυτό υπάρχει.

2.  Απόφαση χορήγησης κωδικού αριθμού κτηνιατρικής έγκρισης στην εγκατάσταση της επιχείρησης

3.  Απόφαση έγκρισης και καταχώρησης της επιχείρησης στο οικείο επαγγελματικό/εμπορικό μητρώο

4.  Απόφαση χορήγησης άδειας λειτουργίας εγκατάστασης ψυκτικής αποθήκης 

5.  Άδεια κυκλοφορίας οχήματος μεταφοράς από Κτηνιατρική Υπηρεσία

6. Βεβαίωση καταλληλότητας οχήματος μεταφοράς τροφίμων από Δ/νσεις Δημόσιας Υγείας Περιφερειών

7. Ισχύον πιστοποιητικό, περί εφαρμογής Συστήματος Διαχείρισης Ασφάλειας Τροφίμων, σύμφωνα με τις απαιτήσεις του προτύπου ISO 22000:2018 ή άλλου ευρωπαϊκού ή διεθνούς προτύπου για την ασφάλεια τροφίμων και τους οργανισμούς της αλυσίδας τροφίμων, εκδοθέν από διαπιστευμένο Φορέα Πιστοποίησης. Στο πεδίο εφαρμογής του πιστοποιητικού θα περιλαμβάνονται οι δραστηριότητες: παραγωγή – παρασκευή – επεξεργασία, τυποποίηση – συσκευασία, αποθήκευση, διακίνηση των προϊόντων.  Ο Φορέας Πιστοποίησης που έχει εκδώσει το πιστοποιητικό θα πρέπει να είναι κατάλληλα διαπιστευμένος από το Εθνικό Σύστημα Διαπίστευσης Α.Ε. (Ε.ΣΥ.Δ.) ή από φορέα διαπίστευσης, μέλος της Ευρωπαϊκής Συνεργασίας για τη Διαπίστευση (European Cooperation for Accreditation) και της αντίστοιχης Συμφωνίας Αμοιβαίας Αναγνώρισης (M.L.A.) αυτής.

8. Άδεια λειτουργίας και αριθμό έγκρισης πτηνοσφαγείου και τεμαχιστηρίου, από την αρμόδια Κτηνιατρική Υπηρεσία, καθώς και ισχύον Πιστοποιητικό περι εφαρμογής Συστήματος Διαχείρισης Ασφάλειας Τροφίμων για τις οικείες διεργασίες, σύμφωνα με τις απαιτήσεις του προτύπου ISO 22000:2018 ή άλλου ευρωπαϊκού ή διεθνούς προτύπου για την ασφάλεια τροφίμων και τους οργανισμούς της αλυσίδας τροφίμων, εκδοθέν από Φορέα Πιστοποίησης, διαπιστευμένο σύμφωνα με τις απαιτήσεις του τρίτου εδαφίου της ως άνω υπο στοιχείο (7) παραγράφου.

Σε περίπτωση που ο συμμετέχων στον Διαγωνισμό οικονομικός φορέας δεν είναι παραγωγός - παρασκευαστής, θα πρέπει επιπρόσθετα να καταθέσει: 

· Ισχύον πιστοποιητικό περί εφαρμογής Συστήματος Διαχείρισης Ασφάλειας Τροφίμων από τον συμμετέχοντα οικονομικό φορέα, σύμφωνα με τις απαιτήσεις του προτύπου ISO 22000:2018 ή άλλου ευρωπαϊκού ή διεθνούς προτύπου για την ασφάλεια τροφίμων και τους οργανισμούς της αλυσίδας τροφίμων, εκδοθέν από Φορέα Πιστοποίησης, διαπιστευμένο σύμφωνα με τις απαιτήσεις του τρίτου εδαφίου της ως άνω υπο στοιχείο (7) παραγράφου. Στο πεδίο εφαρμογής του πιστοποιητικού θα περιλαμβάνονται οι δραστηριότητες: αποθήκευση, διακίνηση των προϊόντων.
· Ισχύον πιστοποιητικό περί εφαρμογής Συστήματος Διαχείρισης Ασφάλειας Τροφίμων από τον παραγωγό ή παρασκευαστή, σύμφωνα με τις απαιτήσεις του προτύπου ISO 22000:2018 ή άλλου ευρωπαϊκού ή διεθνούς προτύπου για την ασφάλεια τροφίμων και τους οργανισμούς της αλυσίδας τροφίμων, εκδοθέν από Φορέα Πιστοποίησης, διαπιστευμένο σύμφωνα με τις απαιτήσεις του τρίτου εδαφίου της ως άνω υπο στοιχείο (7) παραγράφου. Στο πεδίο εφαρμογής του πιστοποιητικού θα περιλαμβάνονται οι δραστηριότητες: παραγωγή – παρασκευή, τυποποίηση – συσκευασία των προϊόντων.
· Υπεύθυνη δήλωση του παραγωγού – παρασκευαστή ότι έλαβε γνώση των όρων της διακήρυξης και θα προμηθεύει τον συγκεκριμένο οικονομικό φορέα (προμηθευτή) με τα προϊόντα, σε περίπτωση κατακύρωσης του διαγωνισμού στον τελευταίο. 



ΙV. Ειδικότερες υγειονομικές απαιτήσεις επι των διαδικασιών διακίνησης των προϊόντων:

Η μεταφορά θα γίνεται με καθαρά και απολυμασμένα μεταφορικά μέσα-ψυγεία, τα οποία θα εξασφαλίζουν θερμοκρασία όχι χαμηλότερη από – 2° C και όχι υψηλότερη από + 4° C, και θα φέρουν σύστημα καταγραφής της θερμοκρασίας του θαλάμου μεταφοράς. Η ακολουθία των καταγεγραμμένων θερμοκρασιών κατά τη διάρκεια του δρομολογίου θα εκτυπώνεται και θα παραδίδεται στην Επιτροπή Παραλαβής Τροφίμων της αναθέτουσας αρχής. Τα μεταφορικά μέσα θα πρέπει να είναι εφοδιασμένα με τα ανωτέρω έγγραφα  (5) και (6). 

Ο μεταφορέας θα πρέπει να διαθέτει Βιβλιάριο/Πιστοποιητικό υγείας σε ισχύ και να λαμβάνει κατά τη διάρκεια των χειρισμών παράδοσης των προϊόντων τα ενδεικνυόμενα μέτρα υγιεινής και προστασίας- ό,που απαιτείται-, όπως μάσκα προσώπου, κάλυμμα κεφαλής, γάντια μιας χρήσης κλπ.

Ο προμηθευτής υποχρεούται να παραδίδει τα τρόφιμα με συνέπεια ως προς το είδος, την ποσότητα και την επιθυμητή ημερομηνία παράδοσης, σύμφωνα με την έγγραφη παραγγελία του Νοσοκομείου και να παρέχει στην Επιτροπή Παραλαβής κάθε πληροφορία που θα του ζητηθεί σχετικά με τον προσδιορισμό του είδους.



Σελίδα 2 από 4
